બિઝનેસ ડેસ્કઃ ગુરુવારે ભારતીય શેરબજાર સતત ચોથા ટ્રેડિંગ સેશનમાં રેકોર્ડ હાઇ પર બંધ રહ્યું હતું. હેવીવેઇટ આરઆઇએલ, એલએન્ડટી, ઇન્ફોસીસ અને ટીસીએસ શેરોમાં તેજીથી સેન્સેક્સ અને નિફ્ટી નવી ઊંચાઇએ બંધ રહ્યા છે. સેન્સેક્સે ઇન્ટ્રા-ડે 38,487.63ની સર્વોચ્ચ સપાટી બનાવી હતી અને અંતે 51 પોઇન્ટ વધીને 38,336.76 પર બંધ રહ્યો હતો. નિફ્ટી પણ ઉપર 11,620.70ની રેકોર્ડ સપાટી બનાવીને અંતે 11.85 અંક વધીને 11,582.75 પર બંધ રહ્યો છે. રિલાયન્સ ઇન્ડસ્ટ્રીઝ 2 ટકા તેજી સાથે ઓલટાઇમ હાઇ વધતા તથા એલએન્ડટી પણ 2.3 ટકા વધવાથી માર્કેટ ઊંચકાયું હતું.